བྱང་ཆུབ་ལམ་རིམ་ཆེན་མོའི་སྤྱོད་པ་སྤྱི་བསླབ་ཡན་ལ་ཞིབ་བཤད། ཞི་ལྷག་
གཉིས་ལ་དོན་བསྡུ། ལམ་རིམ་ཆུང་བའི་སྤྱོད་པ་སྤྱི་བསླབ་ཡན་ལ་ལུང་རྐྱང་ ཞི་
ལྷག་གཉིས་ལ་ཞིབ་བཤད་རྫོགས་པར་ཐོབ་པའི་རྒྱལ་བ་བཙོང་ཁ་པ་ཆེན་པོ་ཡན་
ལམ་རིམ་གསོལ་འདེབས་ལྟར་དང༌། དེ་ནས་བརྒྱུད་འདེབས་མུ་འཐུད་དགོས། རྒྱལ་
450

བླ་མའི་བསྟོད་ཚོགས་ཀྱི་རིམ་པ། ༼༡༥༽
བའི་རྒྱལ་ཚབ་དར་མ་རིན་ཅེན་ཞབས། །མཁས་པའི་དབང་ཕྱུག་བླ་ཆེན་ཉན་ཤཱཀ་
པ། །གཞུང་བརྒྱ་སྨྲ་བ་དོན་ཡོད་དཔལ་ལྡན་ཏེ། །སྨྲ་བའི་དབང་ཕྱུག་གསུམ་ལ་
གསོལ་བ་འདེབས། །ལུང་རིགས་གཏེར་མཛོད་རྗེ་བཙུན་ཆོས་རྒྱལ་མཚན། །གསུང་
ངག་མཛོད་འཛིན་དགེ་འདུན་རྒྱལ་མཚན་རྗེ། །ཤེས་བྱ་ཀུན་གཟིགས་བློ་གྲོས་རྒྱ་
མཚོའི་དཔལ། །ལེགས་བཤད་བང་མཛོད་གསུམ་ལ་གསོལ་བ་འདེབས། །འཇམ་
དཔལ་དབྱངས་དངོས་དཀོན་ཅོག་ཆོས་འཕེལ་ཞབས། །ངག་གི་དབང་ཕྱུག་བློ་བཟང་
རྒྱ་མཚོའི་སྡེ། །བཀའ་དྲིན་མཉམ་མེད་རྩ་བའི་བླ་མ་སྟེ། །མཚུངས་མེད་འདྲེན་པ་
གསུམ་ལ་གསོལ་བ་འདེབས། །རྩ་བའི་བླ་མ་ཞེས་པའི་ཚབ་ཏུ་སོ་སོའི་བླ་མ་སུ་ཡིན་
གྱི་མཚན་བསྒྱུར་ཆོག །གླིང་སྟོད་ཆོས་རྗེ་ཉི་ཐང་དྲུང་འཚོ་བར་(༡༧༩ན)གསན་ཡིག་
མེད་འདུག་ཀྱང་ཁོང་གིས་ཕ་བོང་ཁར་ཞུས་ཡོད་འདུག་པ་ལྟར་ན་དགེ་འདུན་རྒྱལ་
མཚན་ཡན་གཅིག་པས་རྗེ་སྟག་ལུང་བྲག་པའི་ཚབ་ལ། རྡོ་རྗེ་འཆང་དངོས་དཔལ་
འབྱོར་ལྷུན་གྲུབ་སྟེ། །ཞེས་པ་བཅུག །གསོ་རིག་མཐར་སོན་བློ་བཟང་རྒྱ་མཚོའི་
དཔལ། །བྲག་སྒོ་རབ་འབྱམས་པས་སུ་ལ་ཞུས་མ་ཤེས་ཀྱང་ངོ་མཚར་བརྒྱུད་པའི་
ལུགས་བྱས། རབ་འབྱམས་སྨྲ་བ་ཕུན་ཚོགས་རྒྱལ་མཚན་དང་། །ཚིག་རྐང་ཕྱི་མ་
གཉིས་གོང་འདྲ་བྱས་པས་མཐུས་པར་མངོན། ཞེས་པ་འདིའང་ལི་ཐང་ཆོས་རྗེ་རབ་
འབྱམས་སྨྲ་བ་བློ་བཟང་ཆོས་གྲགས་ཀྱིས་བསྐུལ་བ་ལྟར་ཟ་ཧོར་གྱི་བནྡེས་སྦྱར་བའི་
ཡི་གེ་པ་ནི་རིག་བྱེད་པ་བློ་བཟང་དབང་པོའོ།། །།